Jonkvila papago

Jonkvila papago aŭ Jonkila papago (Aprosmictus jonquillaceus) estas specio de papagoj el familio Psitakuledoj kun du subspecioj, Aprosmictus jonquillaceus jonquillaceus kaj Aprosmictus jonquillaceus wetterensis.

La specia epiteto jonquillaceus kaj de tie la ordinara nomo jonkvila estas aludo al la flava koloro de jonkvilo, iom simila al la flava areo de flugiloj ĉe inoj.

Aspekto
Ĝi estas granda, longvosta verda papago kun oranĝa beko kaj flugilmakulo, kiu estas ruĝa ĉe maskloj kaj flava ĉe inoj. Ĝi estas videbla kiam birdo staras kaj flugas. La junulo aspektas kiel ino sed ne havas flugilmakulon.

 Habitato kaj distribuado 
Temas pri solemaj birdoj aŭ malgrandaj aroj de 3 ĝis 5 individuoj troveblaj en arbaro, maldensarbaro kaj akacia savano sur la indoneziaj insuloj Rote kaj Wetar, plus la insulo Timoro dividita inter Indomezio kaj Orienta Timoro.

Ili havas limigitan teritorion, pro kio estas klasitaj kiel Preskaŭ Minacata.

 Kutimaro

 Voĉo 
Ili produktas laŭtan, stridan kriegon, same kiel pli malaltajn "kraak-kraaak" kriojn, kaj altatonajn tintajn bruojn (vidu eksterajn ligilojn por registraĵo).

 Dieto 
Natura dieto verŝajne similas al tiu de la samgenra ruĝflugila papago: semoj, fruktoj, floroj kaj insektoj. En mangrovoj, visko estas preferata. Ruĝflugilaj papagoj estis trovitaj manĝantaj la guŝojn kaj semojn de diversaj akaciaj arbospecioj. Do, estas probable, ke ankaŭ la jonkvila papago nutriĝas per ili.

 Reproduktado 
Kaptado daŭras kaj la ĉefa ĉassezono koincidas kun la reprodukta sezono, do oni povas supozi, ke multe pli da birdoj estas forigitaj el la populacio ol tiuj kaptitaj; multaj idoj povus morti en la nesto se iliaj gepatroj estas kaptitaj.

Pro ilia fora vivejo kaj preskaŭ minacata statuso pro kaptado kaj la komerco de ekzotaj birdoj, oni ne scias multe da informoj pri la reproduktado de la Jonkvilpapago en naturo. Sed oni supozas, ke la Jonkvilpapagoj kunhavas similajn reproduktajn kutimojn kun la Ruĝflugila papago, kiu reproduktiĝas de printempo ĝis frua somero unufoje jare.

 Referencoj 

Eksteraj ligiloj

 Fotoj kaj voĉo

Kategorio:Papagedoj
Kategorio:Birdoj de Oceanio
Kategorio:Birdoj de Indonezio